Coba ceritain soal 6 Januari dalam bahasa sunda

6 Januari nyaéta poé ka-6 dina sataun dina kalénder Gregorian, sésana 359 poé (360 dina taun kabisat).

1492 – Monarki Katolik Ferdinand jeung Isabella asup ka Granada, ngaréngsékeun Reconquista (éra pamaréntahan Islam).

1641 – Perang Arauco: Pasamoan Quilin kahiji dilumangsungkeun, ngareureuhan sawatara waktu pacéngkadan antara Indian Mapuche jeung urang Spanyol di Chili.

1781 – Patempuran Jersey, Inggris mentalkeun usaha pamungkas Perancis pikeun nyerang Jersey ti Kapuloan Channel.

1838 – Alfred Vail saparakanca mintonkeun sistém telegraph ngagunakeun titik jeung garis (hai ieu minangka awal kaluarna kode Morse).

1839 – Peuting Angin Tohaga, badéy pangaruksakna ti saprak 300 taun ka tukang nyapukeun Irlandia, ngancurkeun atawa ngaruksak leuwih ti 20% imah-imah di Dublin.

1847 – Samuel Colt meunangkeun kontrak munggaran pikeun pangjualan péstol révolver ka pamaréntahan AS.

1912 – Géofisikawan Jérman, Alfred Wegener, munggaran medar téori panggéséran kontinén.

1929 – Ibu Teresa nepi ka Kalkuta, India, liwat laut, pikeun ngamimitian nulungan jalma-jalma sangsara jeung jalma-jalma gering.

1941 – Présidén AS Franklin D. Roosevelt nepikeun pidato Opat Kabébasan (Four Freedom) dina pidato taunan présidén.

1947 – Pan American Airlines jadi pausahaan pangapungan munggaran nu nawarkeun tikét ngurilingan dunia.

1950 – Inggris ngaku ka Républik Rakyat China, hubunganna jeung Taiwan jadi ngaheurasan.

1951 – Perang Koréa: Awal pangbantéan Ganghwa, hiji kajadian di mana kira-kira 200 - 1.300 urang komunis Koréa Kidul ditelasan.

1960 – Pasawat National Airlines 2511 ancur ku bom di tengah jomantara nalika ngapung ti Kota New York rék Miami.

1967 – Perang Viétnam: Korp Marinir AS jeung pasukan ARVN medar "Operasi Lima Galangan Kapal" di délta Leuwi Mékong.

1978 – Makuta St. Stephen (ogé nelah ku Makuta Suci Hongaria) dipulangkeun ka Hongaria ku AS nu geus ngeukeuweuk ti saprak Perang Dunia II.

1989 – Satwant Singh ieung Kehar Singh divonis mati pikeun konspirasi nelasan PM Indira Gandhi. Dua jalma éta diéksékusi poé éta ogé.

1992 – Présidén Georgia Zviad Gamsakhurdia kabur ti nagrina alatan kudéta militer.

1993 – Pasukan Kamanan Perwatesan (singk. Inggris BSF) India nelasan 55 urang Kashmir di Sopore, Jammu jeung Kashmir, minangka wawales kana serangan milisi ka patroli BSF.

2005 – Edgar Ray Killen (anggota Ku Klux Klan) didakwa pikeun pamaténian Chaney, Goodman jeung Schwener di taun 1964.

2005 – Tabrakan karéta di Graniteville, South Carolina, Amérika Sarikat, ngaleupaskeun kurang leuwih 60 ton gas klorin.

2012 – Dua puluh genep jalma palastra sarta 63 tatu nalika saurang pangebom maéhan manéh ngabeledugkeun dirina di hiji kantor pulisi di Damaskus.

2017 – Lima jalma palastra jeung genep séjénna tatu dina hiji panémbakan massa di Darmaga Lauderdale - Bandara Internasional Hollywood di Broward County, Florida.